《李氏娱书斋》
宋代·吴可

李侯平生无他好，眼中黄卷常自娱。
明窗危坐对贤圣，鼓吹不可一日无。
欣然会意便忘食，心醉何止勤三余。
几年携家避盗寇，尚得戏彩乘潘舆。
摄官江外有何好，阔步日边真良图。
试求假直亦不恶，他年不减行秘书。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。